**Culoarea primăverii**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-ntrec în ape peștii peste pietre,

Se-ntrec în zboruri gâzele cochete.

Și florile se-ntrec între petale

Și firul ierbii în verde crud se-nfoaie.

Când picături de ploaie curg din cerul greu,

Mii de culori se-așează peste curcubeu.

Și țes în aer primăverii voal,

Din alb, din galben și din verde pal.

Și atâtea triluri peste frunzele foșninde

Îi cântă primăverii ode s-o încânte.

Și printre ramuri verzi, unduitoare,

Scutură vântul adieri cu soare.

Atâta verde aduce primăvara,

Că verde e până și cerul seara.

Plăpândă și puternică, frumoasă,

Își face primăvara-n verde casă !